Diari Oficial de la Generalitat Valenciana


Sumari del DOGV 8754, del 04-03-2020 (2020/1528)

RESOLUCIÓ d'11 de febrer de 2020, de la Conselleria d'Educació, Cultura i Esport, per la qual es modifica l'autorització al centre docent estranger British College La Cañada, de Paterna-La Canyada.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8754

Data del DOGV
:   04-03-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/1528


Data del document
:   11-02-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ d'11 de febrer de 2020, de la Conselleria d'Educació, Cultura i Esport, per la qual es modifica l'autorització al centre docent estranger British College La Cañada, de Paterna-La Canyada. [2020/1528]  
Antecedentes de fet  
Primer. L'expedient ha sigut iniciat a instàncies del representant de l'entitat titular del centre docent estranger British College La Cañada, amb número de codi 36225585, de Paterna-La Canyada, pel qual sol·licita modificació de l'autorització per ampliació d'ensenyaments i del nombre de llocs escolars.  
Segon. Per Resolució de 4 de juliol de 2019, de la Conselleria d'Educació, Investigació, Cultura i Esport es va autoritzar el centre per a impartir els següents ensenyaments:  
- Des de Nursery (3 a 4 anys) fins a Year 6 (10 a 11 anys) per a un màxim de 510 alumnes i amb validesa fins al 21 de maig de 2021.  
- Des de Year 7 (11 a 12 anys) fins a Year 11 (15 a 16 anys) per a un màxim de 300 alumnes fins al mes de desembre de 2019.  
Tercer. La titularitat del centre ha presentat escrit de la representació diplomàtica britànica acreditada a Espanya, Fundació British Council, en el qual certifica el compliment dels requisits del país d'origen per a impartir ensenyaments des de Year 7 (11 a 12 anys) a Year 13 (17 a 18 anys) amb validesa fins al 12 de novembre de 2021 i amb una capacitat per a acollir a 370 alumnes espanyols i estrangers.  
Quart. En la seua sol·licitud de modificació de l'autorització, el centre manifesta el següent: «done fe de no haver realitzat cap mena d'obra en les instal·lacions i, per tant, són les mateixes que les que vaig presentar per a l'autorització anterior».  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
2n. Com que el centre informa que no ha realitzat obres respecte de la seua última modificació de l'autorització, de data 4 de juliol de 2019, no resulta necessari sol·licitar informe a la Unitat Tècnica de la Direcció Territorial d'aquesta conselleria a València.  
3r. L'ampliació d'ensenyaments sol·licitats pel centre correspon a ensenyaments reglats equivalents a nivells no obligatoris del sistema educatiu espanyol, per la qual cosa no procedeix sol·licitar informe a la Inspecció d'Educació de la Direcció Territorial d'aquesta Conselleria a València, de conformitat amb el que s'estableix en l'article 22.1 del Reial decret 806/1993, de 28 de maig, sobre règim de centres docents estrangers a Espanya, segons el qual «l'autorització es tramitarà amb subjecció al que s'estableix en l'article 14, amb l'excepció de l'exigit en matèria de professorat de llengua i cultura espanyoles i llengües pròpies de les comunitats autònomes».  
De conformitat amb l'anteriorment exposat, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
  
Codi:75048796  
Denominació genèrica del centre: centre docent privat estranger.  
  
Denominació específica del centre: British College La Cañada.  
Titular: British College La Cañada, SL.  
Domicili: carrer 299, núm. 25.  
Localitat: Paterna - La Canyada (46983)  
Província: València.  
  
  
Ensenyaments que s'autoritzen i capacitat:  
S'autoritza la impartició dels següents ensenyaments de l'English National Curriculum:  
- Des de Nursery (3 a 4 anys) fins a Year 6 (10 a 11 anys) per a un màxim de 510 alumnes i amb validesa fins al 21 de maig de 2021.  
- Des de Year 7 (11 a 12 anys) fins a Year 13 (17 a 18 anys) per a un màxim de 370 alumnes i amb validesa fins al 12 de novembre de 2021.  
  
Segon  
La present resolució tindrà efectes acadèmics a partir del curs acadèmic 2020-2021 i mentre es trobe vigent el certificat expedit per la representació diplomàtica britànica acreditada a Espanya, Fundació British Council, havent de presentar-se en aquesta Conselleria l'actualització d'aquesta certificació. En cas contrari, podrà procedir-se, d'ofici, a la revocació de l'autorització d'obertura i funcionament del centre.  
  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 11 de febrer de 2020.- El secretari autonòmic d'Educació i Formació Professional: Miguel Soler Gracia.